คำสั่งหัวหน้าคณะรักษาความสงบแห่งชาติคำสั่งหัวหน้าคณะรักษาความสงบแห่งชาติที่ ๖๐/๒๕๕๙เรื่องมาตรการป้องกันการนำช้างป่ามาสวมสิทธิเป็นช้างบ้าน โดยที่ประเทศไทยเป็นภาคีอนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าที่ใกล้สูญพันธุ์(Convention on International Trade Endangered Species of Wild Fauna and Flora (CITES)) จึงมีความจำเป็นต้องกำหนดมาตรการในการเร่งรัดดำเนินกิจกรรมตามแผนปฏิบัติการงาช้างแห่งชาติ โดยเฉพาะการป้องกันระงับ และปราบปรามการนำช้างป่ามาสวมสิทธิเป็นช้างบ้านให้แล้วเสร็จโดยเร็วเพื่อมิให้ประเทศไทยถูกระงับการนำเข้าและส่งออกสัตว์ป่าและพืชป่าตามบัญชีอนุสัญญา CITES อันจะส่งผลกระทบต่อระบบเศรษฐกิจโดยรวมและความน่าเชื่อถือของประเทศได้อาศัยอำนาจตามความในมาตรา ๔๔ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช ๒๕๕๗หัวหน้าคณะรักษาความสงบแห่งชาติ โดยความเห็นชอบของคณะรักษาความสงบแห่งชาติ จึงมีคำสั่งดังต่อไปนี้ข้อ ๑ ในคำสั่งนี้ช้าง หมายความว่าช้างที่เป็นสัตว์พาหนะตามกฎหมายว่าด้วยสัตว์พาหนะและให้หมายความรวมถึงช้างที่ได้มาจากการสืบพันธุ์ของช้างดังกล่าวตั๋วรูปพรรณ หมายความว่าตั๋วรูปพรรณตามกฎหมายว่าด้วยสัตว์พาหนะนายทะเบียน หมายความว่านายทะเบียนตามกฎหมายว่าด้วยสัตว์พาหนะข้อ ๒ ให้เจ้าของช้างนำช้างที่อยู่ในความครอบครองทั้งที่ได้จดทะเบียนทำตั๋วรูปพรรณแล้วและยังไม่ได้จดทะเบียนทำตั๋วรูปพรรณไปทำการเก็บตัวอย่างเลือดสำหรับตรวจสอบรหัสพันธุกรรม (DNA) ณท้องที่ที่ช้างนั้นอยู่ ทั้งนี้ตามสถานที่และระยะเวลาที่นายทะเบียนประกาศกำหนดและให้นายทะเบียนออกหนังสือรับรองให้แก่เจ้าของช้างเพื่อเป็นหลักฐานแสดงว่าได้นำช้างมาเก็บตัวอย่างเลือดแล้วให้กรมการปกครองกรมปศุสัตว์ และกรมอุทยานแห่งชาติ สัตว์ป่า และพันธุ์พืช จัดส่งเจ้าหน้าที่เพื่อดำเนินการเก็บตัวอย่างเลือดตามวรรคหนึ่งและจัดทำเครื่องหมายประจำตัวช้างที่ยังไม่มีเครื่องหมายประจำตัวในกรณีที่ช้างเชือกใดยังไม่มีตั๋วรูปพรรณแต่เจ้าของช้างมีหลักฐานที่ยืนยันได้ว่าช้างเชือกนั้นเป็นช้างที่ได้มาจากการสืบพันธุ์จากช้างที่เป็นสัตว์พาหนะให้นายทะเบียนดำเนินการจดทะเบียนทำตั๋วรูปพรรณให้แก่ช้างเชือกนั้นข้อ ๓ ให้กรมการปกครอง กรมปศุสัตว์และกรมอุทยานแห่งชาติ สัตว์ป่า และพันธุ์พืช ดำเนินการเก็บตัวอย่างเลือดให้แล้วเสร็จภายในหนึ่งร้อยแปดสิบวันนับแต่วันที่คำสั่งนี้มีผลใช้บังคับและให้กรมอุทยานแห่งชาติสัตว์ป่า และพันธุ์พืชดำเนินการตรวจสอบรหัสพันธุกรรม (DNA) ของช้างให้แล้วเสร็จและส่งผลการตรวจสอบรหัสพันธุกรรม(DNA) ให้กรมการปกครองนำไปบันทึกในทะเบียนตั๋วรูปพรรณช้างภายในสามร้อยหกสิบวันนับแต่วันที่คำสั่งนี้มีผลใช้บังคับข้อ ๔ ให้กระทรวงเกษตรและสหกรณ์กระทรวงทรัพยากรธรรมชาติและสิ่งแวดล้อม และกระทรวงมหาดไทยร่วมกันพิจารณายกร่างกฎหมาย เพื่อกำหนดมาตรการในการคุ้มครองช้างไทย ตามกฎหมายว่าด้วยสัตว์พาหนะกฎหมายว่าด้วยการสงวนและคุ้มครองสัตว์ป่าและกฎหมายว่าด้วยการป้องกันการทารุณกรรมและการจัดสวัสดิภาพสัตว์ ให้เป็นระบบภายในเก้าสิบวันนับแต่วันที่คำสั่งนี้มีผลใช้บังคับข้อ ๕ เจ้าของช้างผู้ใดไม่นำช้างมาเก็บตัวอย่างเลือดเพื่อตรวจสอบรหัสพันธุกรรม(DNA) ภายในระยะเวลาหนึ่งร้อยแปดสิบวันนับแต่วันที่คำสั่งนี้มีผลใช้บังคับให้ถือว่าช้างเชือกนั้นเป็นช้างตามกฎหมายว่าด้วยการสงวนและคุ้มครองสัตว์ป่าและให้ตกเป็นของแผ่นดิน โดยเจ้าของหรือผู้ครอบครองช้างต้องส่งมอบช้างให้แก่กรมอุทยานแห่งชาติสัตว์ป่าและพันธุ์พืชภายในสามสิบวันนับแต่วันที่ได้รับแจ้งเป็นหนังสือจากกรมอุทยานแห่งชาติสัตว์ป่า และพันธุ์พืชข้อ ๖ ในกรณีที่ตรวจพบว่าช้างที่นำมาขึ้นทะเบียนตั๋วรูปพรรณตามข้อ๒ วรรคสาม ไม่ได้สืบพันธุ์มาจากช้างตามกฎหมายว่าด้วยสัตว์พาหนะให้ช้างเชือกนั้นตกเป็นของแผ่นดินและให้เจ้าของหรือผู้ครอบครองช้างส่งมอบช้างให้แก่กรมอุทยานแห่งชาติ สัตว์ป่าและพันธุ์พืชภายในสามสิบวันนับแต่วันที่ได้รับแจ้งเป็นหนังสือจากกรมอุทยานแห่งชาติสัตว์ป่า และพันธุ์พืชข้อ ๗ ในกรณีเห็นสมควรนายกรัฐมนตรีหรือหน่วยงานของรัฐที่เกี่ยวข้องอาจเสนอให้คณะรักษาความสงบแห่งชาติแก้ไขเปลี่ยนแปลงคำสั่งนี้ได้ข้อ ๘[๑] คำสั่งนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปสั่ง ณ วันที่ ๒๘กันยายน พุทธศักราช ๒๕๕๙พลเอก ประยุทธ์ จันทร์โอชาหัวหน้าคณะรักษาความสงบแห่งชาติปริยานุช/จัดทำ๓๐ กันยายน๒๕๕๙วริญา/ตรวจ๔ ตุลาคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๑๗ ง/หน้า ๙๖/๒๘ กันยายน ๒๕๕๙